**MINISTERSTVO  ŽIVOTNÉHO PROSTREDIA SLOVENSKEJ REPUBLIKY**

(VZOR)

**ČESTNÉ VYHLÁSENIE**

**O NESTRANNOSTI, ZACHOVANÍ DÔVERNOSTI INFORMÁCIÍ**

**A VYLÚČENÍ KONFLIKTU ZÁUJMOV**

|  |  |
| --- | --- |
| **Program** | Program Slovensko |
| **Kód výzvy** |  |
| **Kód ŽoNFP /projektu[[1]](#footnote-1)** |  |

Ja, dolu podpísaný/á, týmto vyhlasujem, že súhlasím s účasťou svojej osoby na procese schvaľovania ŽoNFP / implementácie projektu v rámci uvedenej výzvy.

Čestne vyhlasujem, že:

* som spôsobilý/á na právne úkony v plnom rozsahu,
* som oboznámený/á so všetkými pravidlami, týkajúcimi sa procesu schvaľovania ŽoNFP/implementácie projektu, ktoré sú platné k termínu výkonu mojich úloh,
* budem svoje úlohy v rámci tohto procesu vykonávať čestným, zodpovedným, nezaujatým a nestranným spôsobom,
* nie som v konflikte záujmov v zmysle definície konfliktu záujmov podľa príslušných všeobecne záväzných právnych predpisov a ostatných záväzných dokumentov[[2]](#footnote-2) ,
* nie som si vedomý/á žiadnych skutočností alebo okolností, ktoré by vznikli počas tohto procesu, resp. ktoré môžem predvídať do budúcnosti a ktoré by mohli súvisieť s konfliktom záujmov, v prípade, ak počas tohto procesu dôjde ku konfliktu záujmov, ihneď túto skutočnosť oznámim MŽP SR a príslušnému poskytovateľovi príspevku a bezodkladne sa vzdám ďalšej účasti na tomto procese,
* o všetkých skutočnostiach týkajúcich sa procesu schvaľovania ŽoNFP / implementácie projektu budem zachovávať mlčanlivosť a použijem ich výlučne v súlade s účelom tohto procesu, najmä sa zdržím ich zverejnenia, postúpenia alebo akéhokoľvek iného sprístupnenia tretej osobe, a to aj po ukončení pracovného pomeru s MŽP SR, resp. po ukončení platnosti dohody o vykonaní práce s MŽP SR, resp. iného zmluvného vzťahu s MŽP SR,
* nebudem vyhotovovať kópie ani akýmkoľvek iným spôsobom reprodukovať skutočnosti týkajúce sa procesu schvaľovania ŽoNFP/implementácie projektu, ak to nevyplýva z plnenia úloh pre MŽP SR v rámci pracovnoprávneho alebo iného právneho vzťahu s MŽP SR,
* nie som si vedomý/á, že som zainteresovanou osobou na strane žiadateľa/prijímateľa/poskytovateľa[[3]](#footnote-3) vo vzťahu ku ktorémukoľvek žiadateľovi/prijímateľovi v rámci schvaľovacieho procesu konkrétnej výzvy na predkladanie ŽoNFP (resp. konkrétneho kola výzvy na predkladanie ŽoNFP), resp. v rámci overenia podmienok stanovených vo výzve na predkladanie ŽoNFP v čase súčinnosti pred podpisom Zmluvy o poskytnutí NFP, v prípade, ak počas schvaľovacieho procesu zistím, že som zainteresovanou osobou na strane žiadateľa/prijímateľa/poskytovateľa, ihneď túto skutočnosť oznámim MŽP SR a RO/SO,
* som odborne spôsobilý/á na vykonávanie činností, ktoré sú predmetom posudzovania žiadostí o poskytnutie nenávratného finančného príspevku.

Zároveň vyhlasujem, že som si vedomý/á následkov, ktoré plynú z nedodržania povinností podľa tohto čestného vyhlásenia, najmä možného postihu podľa zákona č. 55/2017 Z. z. o štátnej službe a o zmene a doplnení niektorých zákonov v znení neskorších predpisov, resp. zákona č. 311/2001 Z. z. Zákonník práce v znení neskorších predpisov, § 45 zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov, ako aj ďalších všeobecne záväzných právnych predpisov, ktoré sa na túto oblasť vzťahujú.

|  |  |
| --- | --- |
| **Pozícia v procese posudzovania súladu ŽoNFP/projektu so zásadou DNSH[[4]](#footnote-4)** | zamestnanec príslušného útvaru Ministerstva životného prostredia SR |
| **Meno a priezvisko, titul** |  |
| **Inštitúcia** | Ministerstvo životného prostredia SR |
| **Dátum[[5]](#footnote-5)** |  |
| **Podpis** |  |

1. V prípade viacerých posudzovaných ŽoNFP/projektov sa uvedú kódy všetkých pridelených ŽoNFP/projektov a nie je potrebné vypracúvať vyhlásenie osobitne za každú ŽoNFP/projekt. [↑](#footnote-ref-1)
2. Najmä podľa § 45 zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov, článku 61 nariadenia Európskeho parlamentu a Rady (EÚ, Euratom) 2024/2509 z 23. septembra 2024 o rozpočtových pravidlách, ktoré sa vzťahujú na všeobecný rozpočet Únie, usmernenie týkajúce sa predchádzania a riešenia konfliktov záujmov podľa nariadenia o rozpočtových pravidlách (2021/C 121/01). [↑](#footnote-ref-2)
3. Podľa § 45 zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov. [↑](#footnote-ref-3)
4. Vybrať iba relevantnú pozíciu v procese posudzovania súladu projektu so zásadou DNSH/zamestnanec príslušného útvaru Ministerstva životného prostredia SR pre overovanie zásady DNSH. [↑](#footnote-ref-4)
5. Uvádzaný dátum predchádza výkonu činností, vo vzťahu ku ktorým má byť čestné vyhlásenie podpísané, napr. pred odovzdaním ŽoNFP na výkon činností v procese schvaľovania. [↑](#footnote-ref-5)